钦定古今图书集成/明伦汇编/氏族典/第079卷 > 吴鼎
## 钦定古今图书集成/明伦汇编/氏族典/第079卷 > 吴鼎

按《元史吴鼎传》：“鼎字鼎臣，燕人。至元十七年，见裕宗
于东宫，命入宿卫。二十五年，授织染杂造局总管府
副总管。后积官至礼部尚书，宣徽副使。大德十一年，
山东诸郡饥，诏鼎往赈之。至大元年，改正奉大夫、保
定路总管。三年，召授资善大夫，同知中政院事。两浙
财赋隶中政者钜万计，前往者率多取其赢，鼎治之”，
一无私焉。四年，改京畿漕运使。皇庆二年，特旨复命
宣徽院事，进资政大夫、崇祥院使。延祐三年，卒。赠荣
禄大夫、平章政事、柱国，追封蓟国公，谥孝敏。